ועדת הכספים, כנסת 20, פרוטוקול מספר 435, 2016-08-01 15:35

משה גפני: אני פותח את ישיבת ועדת הכספים.

משה גפני: על סדר היום תקנות מס הכנסה (יישום הסכם פטקא), התשע"ו – 2016.

משה גפני: שוחחתי עם המשנה ליועץ המשפטי לממשלה, עם עורך הדין אבי ליכט, והגענו לכמה סיכומים.

משה גפני: כמה מהסיכומים האלה, אני לא חייב על פי התקנון לומר אותם ואני לא אומר אותם אבל סיכמנו ומה שאנחנו צריכים להגיד לפרוטוקול זה שהתאריך שעליו דיברנו, אנחנו נכתוב את התאריך בעוד שנתיים.

משה גפני: אני מבקש שלא יהיה ט' באב, לא בגלל שאני משוכנע במאה אחוזים ש-ט' באב יהפוך ליום שמחה.

משה גפני: אני משוכנע במאה אחוזים, אבל יש כאלה שהם קצת חוששים מהעניין הזה, כך שלא יהיה למראית עין כאילו אנחנו עושים תאריך של ט' באב, אף על פי שבטוח הוא יהפוך ליום שמחה.

<קריאה: בעוד שנתיים זה יוצא כ' באב.

משה גפני: אם כן, אנחנו משנים את התאריך לפי זה ואנחנו הולכים להצביע על כל התקנות של ה-פטקא.

<שרית פלבר: יש עוד שינוי.

משה גפני: רק לא מסובך.

<שרית פלבר: לא.

<שרית פלבר: בהקשר הזה.

<שרית פלבר: כפי שאמרתי לפני הדיון, איגוד הבנקים הביע את החשש שכאשר כתוב שהפיקדונות נעשים לפי דין, לא יובאו בהכרח - - -

משה גפני: תיקנו.

<שרית פלבר: כן.

<שרית פלבר: זה היה קושי אחד.

<שרית פלבר: קושי שני הוא שאמרו שאנחנו לא יודעים לזהות איזה פעילות נעשית בחשבון, האם אותו גמ"ח שהפעילות שלו נעשית אצלי, מקבל פיקדונות.

<שרית פלבר: לכן אנחנו מציעים את הנוסח הבא: "החל ביום כ' באב התשע"ח (1 באוגוסט 2018) מוסד ציבורי המקבל פיקדונות ייחשב מוסד ציבורי לעניין תקנות אלה רק אם קבלת הפיקדונות נעשית בהתאם לחובת הרישוי הנדרשת בדין.

<שרית פלבר: החל מהמועד האמור על המוסד הציבורי יהיה להגיש למוסד הפיננסי הישראלי שבו מוחזק חשבונו תצהיר המאומת על ידי עורך דין על כך שהוא מקבל פיקדונות בהתאם לחובת הרישוי הנדרשת בדין".

<שרית פלבר: כלומר, החלק השני של הסעיף עוסק ביום שאחרי.

<שרית פלבר: כלומר, הם רוצים לדעת איך ב-1 לאוגוסט 2018 אני בודק אם הגמ"ח שמפקיד את כספו אצלי הוא פועל בהתאם לדין.

<שרית פלבר: לי אין דרך לבדוק את זה ואני רוצה שהוא יגיש תצהיר שהוא עשה את כל מה שנדרש לפי חוקת הרישוי הנדרשת בדין ככל שהיא תידרש.

<קריאה: תאמרי שוב את החלק השני.

<שרית פלבר: "החל מהמועד האמור – שזה ה-1 באוגוסט 2018 - על המוסד הציבורי יהיה להגיש למוסד הפיננסי הישראלי שבו מוחזק חשבונו תצהיר המאומת על ידי עורך דין על כך שהוא מקבל פיקדונות בהתאם לחובת הרישוי הנדרשת בדין".

<אייל לב ארי: מה זה חובת הרישוי הנדרשת בדין?

<קריאה: אפשר לומר ככל שיידרש?

<שרית פלבר: אם היא לא נדרשת בדין, היא לא נדרשת.

<קריאה: האם אפשר לחדד את הנקודה שבמידה שלא, בעצם מאבד את הפטור שקיבל כמוסד פיננסי, אבל זה לא סותר את זה שהוא יכול ללכת ולקבל.

<שרית פלבר: זה לצורך מוסד ציבורי.

<קריאה: שמצבו לא ייגרע ממוסד פיננסי אחר.

<שרית פלבר: "מוסד ציבורי המקבל פיקדונות ייחשב מוסד ציבורי לעניין תקנות אלה".

<קריאה: תודה רבה.

<קריאה: עכשיו את החלק הראשון.

<שרית פלבר: "החל ביום כ' באב התשע"ח (1 באוגוסט 2018) מוסד ציבורי המקבל פיקדונות ייחשב מוסד ציבורי לעניין תקנות אלה רק אם קבלת הפיקדונות נעשית בהתאם לחובת הרישוי הנדרשת בדין.

<שרית פלבר: החל מהמועד האמור על המוסד הציבורי יהיה להגיש למוסד הפיננסי הישראלי שבו מוחזק חשבונו תצהיר המאומת על ידי עורך דין על כך שהוא מקבל פיקדונות בהתאם לחובת הרישוי הנדרשת בדין".

<אייל לב ארי: אבל מה זה הנדרשת בדין?

<אייל לב ארי: אם כך, יכולים להיות לנו שני ראשים.

<אייל לב ארי: האחד, אם יוסדר עניין הגמ"חים וזה כנראה הנדרשת בדין, אבל אם לא יוסדר עד 1 באוגוסט 2018, הכול יכול להיות, אז מהי החובה שתחול מבחינת הרישוי?

<שרית פלבר: העמדה כיום היא שהם עומדים בתנאים להיות גוף פיננסי ולכן הם צריכים לפעול על פי רישוי של גוף פיננסי.

<אייל לב ארי: אבל אין להם הסדרה.

<אייל לב ארי: איזה רישוי יחול עליהם?

<שרית פלבר: לא, יש להם.

<שרית פלבר: מי שמקבל היום מעל שלושים פיקדונות ונותן אשראי, הוא נכנס לתוך ההגדרה של גוף פיננסי בחוק הבנקאות (רישוי).

<אייל לב ארי: אם כך, הם יצטרכו להוציא רישיון מבנק ישראל?

<לוני בכר: לא.

<לוני בכר: לאו דווקא.

<לוני בכר: יש את האופציה של ג'ין כמו שחברנו שאל, יש את האופציה של התנועות הקטנים.

<לוני בכר: כלומר, זה אחד משלושת המסלולים.

<לוני בכר: לפי הסיכום אליו הגיע היושב ראש עם משרד המשפטים, המסלול הזה אחרי שנתיים מקבל תפנית.

<לוני בכר: מי שאחרי שנתיים לא מקבל את המסלול הזה, יכול לקיים את המסלולים החלופיים או לפעול לפי התפנית שהמסלול השלישי יקבל.

<לוני בכר: זאת אומרת, אם זה אישור רישוי, אם זה החוק החדש, החוק הישן או לוותר על כל זה וללכת ל-ג'ין.

<לוני בכר: חוק פטקא לא אמור לטפל בבעיית הגמ"חים.

<אייל לב ארי: הוא לא אמור לטפל בבעיית הגמ"חים, זה ברור, אבל הוא מציף את הענין והוא חידד את העניין של מה קורה אם הם לא נחשבים עכשיו כמוסד ציבורי.

<אייל לב ארי: איפה הם יהיו?

<לוני בכר: או ג'ין, המסלול השני.

<לוני בכר: גם להבנתי, כמו להבנת הגמ"חים, ממשיכים להתקיים שני המסלולים האחרים.

<שרית פלבר: אנחנו אומרים שהשנתיים האלה נועדו על מנת שהגמ"חים שיכולים לקבל הכרה כמוסד ציבורי יקבלו הכרה כמוסד ציבורי, למרות שלעמדתנו יש קושי עם הפעילות שלהם.

<שרית פלבר: זאת מעין הוראת מעבר שנותנת זמן לגמ"חים להסדיר את הפעילות שלהם או דרך חוק הפטקא עצמו אם זה ג'ין אמריקאי ואם תהיה הסדרה אחרת שתחייב אותם בחובת רישוי, הם צריכים לפעול על מנת להסדיר את הרישיון שלהם.

<אייל לב ארי: זה כאשר בתוך שנתיים תהיה הסדרה ואז הם יהיו לפי הרישוי של ההסדרה.

<אייל לב ארי: היה וזה לא יקרה?

<אייל לב ארי: איזה חובת רישוי תהיה?

<שרית פלבר: שוב, המצב הנורמטיבי כיום – חברי מבנק ישראל יתקן אותי אם אני טועה - - -

<דרור גולדשטיין: אני מבנק ישראל, נכון, אבל בענייני רישוי אני פחות בקי.

<דרור גולדשטיין: זה בעצם אותו מצב של היום.

<שרית פלבר: כן.

<שרית פלבר: אנחנו פשוט חוזרים למצב של היום.

<שרית פלבר: היום מי שעומד בתנאים מסוימים להיות גוף פיננסי, חלק מהגמ"חים עומדים בתנאים האלה, הם צריכים לקבל רישיון כדי לפעול.

<שרית פלבר: זאת העמדה שלנו.

<אייל לב ארי: איזה רישיון?

<שרית פלבר: לפי חוק הבנקאות (רישוי).

<שרית פלבר: המצב היום הוא שהפעילות שלהם היא כזאת שמחייבת רישוי.

<אייל לב ארי: נכון, אבל הם פועלים בלי הרישוי.

<שרית פלבר: נכון.

<אייל לב ארי: אבל היה ואחרי עוד שנתיים?

<שרית פלבר: אנחנו חוזרים למצב היום.

<אייל לב ארי: המצב היום?

<שרית פלבר: כן.

<אייל לב ארי: ואם לא?

<דרור גולדשטיין: זה לא בדיוק המצב היום כי במצב היום יש הסדר שלמרות שאין להם רישיון כבנקים, מזה נולד חלק מהבעיה והצורך בהסדרה.

<דרור גולדשטיין: אין להם הסדרה ובכל זאת רצו להגיע להסדר שיאפשר את הנושא הזה של הפטור לפי מוסד ציבורי לתקופת ביניים עד שיוסדר.

<דרור גולדשטיין: זה בעצם המסלול השלישי, יוסדר לפי רגולציה של גמ"חים ולא רגולציה של בנקים.

משה גפני: בואו נעשה סדר.

משה גפני: אנחנו לא דנים עכשיו על חוק הבנקאות ואנחנו לא מדברים על חוק הגמ"חים.

משה גפני: זה לא עומד לדיון.

משה גפני: הגמ"חים עבדו עד היום עם חוק הבנקאות ועם כל מה שנלווה לעניין.

משה גפני: היה עם זה הרבה קשיים.

משה גפני: באה הממשלה באמצעות היועץ המשפטי לממשלה ואמרו שצריך להסדיר את החוק הזה.

משה גפני: אמרנו, בסדר, בבקשה.

משה גפני: התקיימו ישיבות בעניין הזה וגם עכשיו מתקיימות ישיבות ויש גם תזכיר חוק וכולי.

משה גפני: יצטרכו לעשות שינויים.

משה גפני: זה לא עומד על סדר היום כאן.

משה גפני: מה שקרה זה שפתאום נולד פטקא.

משה גפני: לא ידענו על כך.

משה גפני: התברר, בלי קשר לחוק בנקאות (רישוי) שיש בעיה עם הגמ"חים בגלל הפטקא.

משה גפני: לפטקא מצאנו הסדר שהוא נעשה על דעת כולם.

משה גפני: ההסדר הזה, היה ויכוח האם הוא יהיה לשנה או יהיה לשנתיים.

משה גפני: הוא יהיה לשנתיים כאשר בתוך הזמן כמה שיותר מהר ננסה למצוא פתרון לחוק בנקאות שלא קשור לפטקא.

משה גפני: כרגע המצב הוא שהגמ"חים ממשיכים לפעול.

משה גפני: בגלל הפטקא הבנקים אמרו להם שהם סוגרים להם את החשבונות כי אחרת האמריקאים יבואו לכאן.

משה גפני: את זה פתרנו.

משה גפני: יש פרק זמן מבחינת התקנות, פרק זמן של שנתיים.

משה גפני: זה לא קשור לחוק הבנקאות שאנחנו כולנו מעוניינים שהוא ייגמר בשבוע הבא.

משה גפני: אין לנו עניין למשוך את זה אבל זה לא קשור לתקנות הללו.

משה גפני: את התקנות הללו פתרנו ואני מבקש – פרידה, גם ממשרד האוצר, גם ממשרד המשפטים וגם מהבנקים – מפעם לפעם גם אחרי ההסדר אני מקבל טלפונים.

משה גפני: אתם צריכים להבין שרוב הגמ"חמים הם לא גמ"חים גדולים.

משה גפני: אלה אנשים או צעירים או מבוגרים שהם לא יודעים להתנהל מול הפקיד בבנק.

משה גפני: הפקיד אומר, אתה תביא, הוא מתקשר אלי – אלי הכי קל לו להתקשר – ואומר, תשמע, הייתי בבנק, בעיקר בבנק אחד מסוים, והפקיד אמר לי שהוא סוגר לי את החשבון בעוד שבועיים אם אני לא מביא לו א', ב', ג'.

משה גפני: הוא שואל אותי מה זה ה-א', ב', ג' הזה ואומר שבחיים שלו לא היו לו דברים כאלה.

משה גפני: אני מבקש את העזרה שלכם, גם של הבנקים, גם של משרד האוצר וגם של משרד המשפטים.

משה גפני: נגיע לפתרון במסגרת החוק, נגיע לפתרון.

משה גפני: הפטקא, אנחנו מגיעים להסדר שהוא לפרק זמן ארוך יותר מכפי שדיברנו בהתחלה ואני מבקש פשוט את העזרה.

משה גפני: ברגע שאני מצביע על התקנות, אל תלכו לדרככם ואני אלך לדרכי ותשאירו אולי לבד עם הטלפונים של האנשים המבוגרים והצעירים.

משה גפני: תעזרו לנו בעניין הזה כי אני לא הולך לשום מקום אלא אני כאן ואתם תצטרכו אותי אחר כך שוב.

משה גפני: לא לרשום את זה בפרוטוקול.

משה גפני: יש לכם הערות?

<פרידה ישראלי: רצינו להקריא את החשש הממשי.

<פרידה ישראלי: רק להקריא את הנוסח שגיבשנו.

<קריאה: שהחשש הממשי לא יחול על השנים 2014 ו-2015.

<פרידה ישראלי: "על אף האמור בתקנות אלה, מקום שבו נקבע כי חשבון יסווג כחשבון בר דיווח בשל כך שהתעורר במוסד פיננסי חשש כי נעשתה בחשבון פעילות שמטרתה לעקוף את חובות הזיהוי והדיווח, לא יחולו ההוראות האמורות על מוסד פיננסי שאינו תאגיד בנקאי כהגדרתו בחוק הבנקאות (רישוי) התשמ"א-1981 על דיווחים לגבי השנים 2014 ו-2015".

משה גפני: אייל, בסדר?

משה גפני: מי בעד אישור תקנות מס הכנסה (יישום הסכם פטקא), התשע"ו-2016 עם כל השינויים שהוקראו גם על ידי הממשלה וגם על ידי הייעוץ המשפטי של הוועדה?

משה גפני: מי נגד?

משה גפני: בעד אישור התקנות – פה אחד

משה גפני: אני רוצה להגיד לכם משהו דרמטי והוא שהתקנות אושרו פה אחד.

משה גפני: אני מודה לכם.

משה גפני: אני מבקש להגיד לבנקים שמחר אנחנו מתחילים, בניגוד למה שהיה עד היום בסדר היום, בערך בשעה 10:45 את הדיון בחוק ניירות ערך (שינוי מבנה הבורסה) ורישום צולב.